ΑΘΗΝΑ 24/6/2020

ΑΡ. ΠΡΩΤ.: 3065

**ΔΕΛΤΙΟ ΤΥΠΟΥ**

**Καλύπτουμε και στηρίζουμε τη Στάση Εργασίας των εργαζομένων του ΕΚΑΒ**

**Δευτέρα 29/06/2020 και τη Συγκέντρωση 11πμ στο Πεδίον του Άρεως**

 Στηρίζουμε και καλύπτουμε τη Στάση Εργασίας του Σωματείου και των εργαζομένων του ΕΚΑΒ Δευτέρα 29 Ιουνίου από τις 11.00πμ και τη Συγκέντρωση Διαμαρτυρίας 11.30πμ στο Πεδίον του Άρεως. Θα ακολουθήσει πορεία στο Υπουργείο Υγείας.

 Τις ελλείψεις διασωστών για ένα ακόμη χρόνο στα νησιά προσπαθούν να τις καλύψουν με μετακινήσεις από την Αττική και άλλα μέρη της χώρας με αποτέλεσμα να μην μπορούν να χορηγηθούν άδειες και ρεπό.

 Δεν τους έχει καταβληθεί η στολή ακόμη για το έτος 2020 (καταβάλλεται όλα τα προηγούμενα 12 χρόνια) που είναι απαραίτητη για την σωματική τους ακεραιότητα. Η αύξηση των μισθών, η ένταξη στα Βαρέα και Ανθυγιεινά Επαγγέλματα είναι υποσχέσεις που δόθηκαν από την κυβέρνηση εν μέσω πανδημίας και τώρα ξεχνιούνται.

 Οι διασώστες του ΕΚΑΒ όπως και όλοι οι υγειονομικοί εκτίθενται κάθε ημέρα σε κίνδυνο χωρίς αυτό να αναγνωρίζεται από την πολιτεία.

 Φτάνουν τα χειροκροτήματα.

Ώρα για υλοποίηση των δεσμεύσεων.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ